FANTINA-TA-WEB	Se didec que li calie complir eth sòn déuer; que dilhèu non serie mès malerós dempús de complir-lo que dempús d’auer-lo eludit; que se deishaue passar es eveniments, se seguie en M… ara vòra deth M… era sua consideracion, eth sòn bon nòm, es sues bones òbres, era deferéncia e era veneracion publiques, era sua caritat, es sues riqueses, era sua popularitat serien fondamentades sus un crim; e quina tranquillitat poirien dar causes tan santes unides ara marridesa?